Diari Oficial de la Generalitat Valenciana


Sumari del DOGV 2771, del 17-06-1996 (1996/838478)

DECRET 112/1996, de 5 de juny, del Govern Valencià, pel qual es modifica el Reglament Orgànic i funcional de la Conselleria d'Obres Públiques, Urbanisme i Transports.
----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1996/06/05/112/dof/vci/html**

### Dades del document

Número de DOGV
:   2771

Data del DOGV
:   17-06-1996

Secció del DOGV
:   DISPOSICIONS GENERALS

Número del document
:   1996/838478


Data del document
:   05-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 112/1996, de 5 de juny, del Govern Valencià, pel qual es modifica el Reglament Orgànic i funcional de la Conselleria d'Obres Públiques, Urbanisme i Transports.   
El Govern Valencià, mitjançant el Decret 65/1991, de 15 d'abril, va aprovar el Reglament Orgànic i Funcional de la Conselleria d'Obres Públiques, Urbanisme i Transports, que posteriorment va ser objecte d'una modificació parcial, pel Decret 24/1994, de 8 de febrer.  
L'organització actual de la Conselleria necessita una modificació, per a integrar degudament en la seua estructura les unitats gestores de les actuacions que han de portar a terme, per exigències dels ajusts de competències i altres desplegaments institucionals.  
Entre aquestes, destaca per la seua immediata necessitat, la direcció i l'impuls de l'elaboració del Pla Director Territorial de l'Entorn Metropolità d'Alacant.  
Malgrat ser més desitjable l'aprovació d'un nou text únic, que continga totes les modificacions d'organització necessàries, es realitza una modificació puntual per a donar cabuda a l'òrgan adequat per a aquesta finalitat., sense perjudici que posteriorment s'aprove un text definitiu que refonga les modificacions que s'hagen produït.  
Per tot això, de conformitat amb el que disposen els articles 35. f), 40 i 70 de la Llei 5/1983, de 30 de desembre, de Govern Valencià, a proposta del conseller d'Obres Públiques, Urbanisme i Transports, i amb la deliberació prèvia del Govern Valencià en la reunió del dia 5 de juny de 1996,  
DECRETE  
Article únic  
A l'article 29 del Reglament Orgànic i Funcional de la Conselleria de Obres Públiques, Urbanisme i Transports, aprovat pel Decret 65/1991, de 15 d'abril, se li afegeix un nou apartat, amb el text següent:  
«Article 29  
Dependrà directament del director general d'Urbanisme i Ordenació Territorial l'Oficina del Pla d'Acció Territorial de l'Entorn Metropolità d'Alacant, amb funcions de direcció i impuls d'aquest Pla, i de suport tècnic i administratiu del Consell Assessor, que es crea per a l'elaboració d'aquell instrument d'ordenació territorial, integrat per representants de les entitats públiques i privades del territori afectat, nomenats pel titular del departament. L'oficina es configura administrativament com a divisió.»  
DISPOSICIó FINAL  
Aquest decret entra en vigor l'endemà de la publicació en el Diari Oficial de la Generalitat Valenciana.  
Castelló de la Plana, 5 de juny de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI